
Rīgā
Datums skatāms laika zīmogā Nr. 30-1/198-e
[bookmark: _Hlk113452086]Uz 07.09.2022. Nr. 4.1-2e/1439/2022
Latvijas Republikas Zemkopības ministrijai

Par Ventspils novada pašvaldības priekšlikumiem

Pārtikas drošības, dzīvnieku veselības un vides zinātniskais institūts "BIOR" (turpmāk – Institūts) izskatīja jūsu 07.09.2022 vēstuli Nr. 4.1-2e/1439/2022 "Par atzinuma sniegšanu par Ventspils novada pašvaldības priekšlikumiem".
[bookmark: _Hlk113454315]Saskaņā ar Ministru kabineta 23.12.2014. noteikumu Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” (turpmāk – MK noteikumi Nr. 796) 1.pielikumu ''Zvejas tīklu limits ezeros'' Usmas ezerā paredzēts zivju tīklu limits 7000 m. Saskaņā ar MK noteikumi Nr. 796 7.1.apakšpunktu tīklu garuma limita vietā zvejniekiem zvejai ezeros var iedalīt zivju murdu limitu ar nosacījumu, ka viens murds atbilst 30 metru tīklu garuma limitam. Tātad Usmas ezerā visu tīklu limitu drīkst aizvietot ar 233 murdiem.
Murdi atšķirībā no tīkliem var atrasties ūdenī arī brīvdienās un svētku dienās, kā arī visos ezeros no 1. marta līdz 15. aprīlim un no 1. līdz 15. jūnijam, kad tīklu izmantošana ir aizliegta.
Līdz 2009. gadam Usmas ezerā galvenokārt tika izmantoti tīkli un zušu murdi. No 2010. gada, kad ar atbilstošiem grozījumiem Ministru kabineta 02.05.2007. noteikumos Nr. 295 ''Noteikumi par rūpniecisko zveju iekšējos ūdeņos'' murdiem tika pagarināts to izmantošanas periods pavasara lieguma laikā, pakāpeniski sākās tīklu aizstāšana ar murdiem. Savukārt pēc grozījumiem šajos noteikumos par tīklu izmantošanas aizliegumu pašpatēriņa zvejā publiskajos ūdeņos Usmas ezerā no 2015. gada ievērojami pieauga murdu skaits.
Murdu izmantošanas nosacījumi padara tos par ievērojami vairāk traucējošiem makšķerēšanā nekā tīklu izmantošana, ņemot vērā, ka saskaņā ar 22.12.2015. noteikumu Nr.800 ''Makšķerēšanas, vēžošanas un zemūdens medību noteikumi'' 26.4.apakšpunktu aizliegts makšķerēt tuvāk par 50 m no noteiktā kārtībā apzīmētiem rūpnieciskās zvejas rīkiem.
Ņemot vērā iepriekšminēto, Institūts atbalsta Ventspils novada pašvaldības priekšlikumu Usmas ezerā vienlaicīgi izmantot ne vairāk par 70 zivju un/vai zušu murdiem un tīklu garuma limita vietā zvejniekiem zvejai Usmas ezerā var iedalīt zivju murdu limitu ar nosacījumu, ka viens murds atbilst 50 metru tīklu garuma limitam.

